דליה הרץ

דליה הרץ (נולדה ב-1942) היא משוררת, מחזאית ומתרגמת ישראלית.

==ביוגרפיה==
דליה הרץ נולדה בתל אביב בשנת 1942. שירתה בלהקה צבאית, למדה פילוסופיה באוניברסיטת תל אביב ובאוניברסיטת אוקספורד. במסגרת עבודת התזה שכתבה בעברית עסקה בסוביקטיזם האתי (הפן הסובייקטיבי שבנו כאשר אנו באים לפתור בעיות מוסר). 

החלה לפרסם את שיריה בסוף שנות החמישים. ספר שירה הראשון "מרגוט", שפרסמה בגיל 19, השפיע על משוררים רבים, ובעיקר על יונה וולך, ונחשב כיום לאחד מספרי השירה החשובים של תקופתו. הוגדרה כמשוררת המודרניסטית הראשונה של שנות השישים בישראל, לאחר שזכתה לסופרלטיבים מצד הביקורת. עבדה כעורכת תוכניות הספרות של קול ישראל, גלי צה"ל ומאוחר יותר של הטלוויזיה הישראלית ונכנסה לתקופה שבה לא עסקה בכתיבה ופרסום של שירה. 

בסוף שנות השמונים החלה שוב לפרסם שירים ומאמרי ביקורת במוספי ספרות, וב-1990 הוציא ספר שירה נוסף, "עיר-שירים". במקביל עבדה באותן השנים כמנהלת מחלקת התרבות והאמנות בהסתדרות.

== כתיבתה ==
בספרה הראשון "מרגוט" עסקה דליה הרץ במצב דחק קיצוניים כגון המצאות בשבי, מלחמה, בדידות, שיכרון, הערצה נואשת כלפי כוכב, ובעיות עם ההורים בבית. מצבים חיצוניים אשר נתנו את אותותיהם בנפש פנימה. היא הייתה הראשונה ששילבה דמויות מאגדות עם לילדים (כגון האחים גרים) בשירה גבוהה למבוגרים.

שיריה בעיתונות היומית עסקו בין השאר במחאה חברתית - פוליטית, כגון פערים בין עשירים לעניים, ניכוס האל לטובת רווחים כספיים כגון הנפקת כשרויות, והרס עסקים קטנים בידי תאגידים.

במחזותיה עסקה דליה הרץ ביחסים בין המינים, בארעיותה של אישיות האדם, ובמאבק סמלי בין הדתות<ref>במחזה "קורטט"</ref>

בספרה "עיר - שירים" עשתה המשוררת היפוך פנים לשירתה, והוא כאילו נכתב על ידי משורר אחר. שינוי צורני ותמטי זה בא בין השאר כתוצאה משינוי בגישתה לכתיבת שירה - מכתיבה על רגשות אישיים ופרטיים, לכתיבה על הזולת.

ב-2023 הוציאה ספר שירה בשם 'האָמנים'. הספר יצא בהוצאת הקיבוץ המאוחד, בעריכתו של ארז שוייצר.

==חיים אישיים==
הייתה נשואה זמן קצר לבמאי והשחקן גדליה בסר. מחזה שכתבה, "לואיז", הוצג בתיאטרון הקאמרי ב-1969. במחזה מתואר כיצד אשה עדינת נפש (לואיז) נעזבת על ידי בעלה לטובת אשה פרקטית ומעשית יותר. את האישה עדינת הנפש שיחקה השחקנית ליאורה ריבלין, אשר למרבה האירוניה ובמהופך למתרחש בהצגה, הייתה לאשתו של גדליה בסר לאחר שעזב את דליה הרץ. דליה הרץ לא התחתנה בשנית ונותרה ערירית<ref></ref>. כיום היא מתגוררת בתל אביב.

==ספריה==
*מרגוט, שירים, תל אביב, הוצאת "עכשו", 1961.
*עיר-שירים, שירים, ספרית פועלים, תל אביב, 1990.
*קווארטט, מחזה, הוצג בתיאטרון "הבימה", בשנת 1963. הבמאי היה אמנון מסקין.
*8 מערכונים - לא הוצגו לעולם. מצויים בארכיון התיאטרון של אוניברסיטת ת"א.
*האָמנים, שירים, הוצאת הקיבוץ המאוחד, 2023.

==מחזות משלה שהוצגו בארץ==
*לואיז, במאית אהובה ליאון, הוצג בתיאטרון הקאמרי, ספטמבר 1969. הוצג שוב בתיאטרון הסימטה בקיץ 1988, בבבימוי שלומי מוסקוביץ, בכיכובם של עמי טראוב, עירית גידרון, מרינה רוסטי ומוטי ציפור. נדפס לראשונה בכתב העת דחק, כרך ד, 2014. 
*קווארטט, במאי אמנון מסקין, הבכורה התקיימה בבמה הנסיונית של הבימה, מרץ 1963. נדפס לראשונה בכתב העת דחק, כרך טו, 2022.

==לקריאה נוספת==
* אריק א., עורך. "אופציה פואטית - דליה הרץ". אסופת מאמרים על הפואטיקה של דליה הרץ. הוצאת כרמל בשיתוף כתב העת "עמדה". 2009. 118 עמ'. כולל ביבליוגרפיה מקיפה של יצירות דליה הרץ והכתיבה עליה.
* נוית בראל, [https://www.panas.org.il/post/%D7%94-%D7%9D-%D7%9B-%D7%9E-%D7%A2-%D7%98-%D7%90%D7%95-%D7%9E-%D7%A8-%D7%99%D7%9D-%D7%96-%D7%90%D7%AA-%D7%A0%D7%A1%D7%AA%D7%A8%D7%99%D7%9D-%D7%91%D7%A1%D7%A4%D7%A8%D7%94-%D7%94%D7%97%D7%93%D7%A9-%D7%A9%D7%9C-%D7%93%D7%9C%D7%99%D7%94-%D7%94%D7%A8%D7%A5 "הֵם כִּמְעַט אוֹמְרִים זֹאת" - נסתרים בספרה החדש של דליה הרץ], פנס מוסף לביקורת ספרות, פברואר 2024.
* [https://www.nli.org.il/he/newspapers/kotert/1988/06/08/01/article/63/?srpos=2&e=-------he-20--1--img-txIN%7ctxTI-%d7%93%d7%9c%d7%99%d7%94+%d7%94%d7%a8%d7%a5-------------1 ראיון עם דליה הרץ באתר עיתונות יהודית היסטורית]

==קישורים חיצוניים==

* [https://dalia-hertz.blogspot.com/?zx=bd720bcc81d7e2cc שירים של דליה הרץ מתוך ספרה "מרגוט" ומתוך עיתונים ישנים], באתר בלוגר
* 
* 
* 
* 
* אלי אשד, "[https://www.no-666.com/2007/11/14/צרתה-של-דליה-הרץ/ צרתה של דליה הרץ]"
* אלי אשד, "[https://www.no-666.com/2009/12/25/חלום-הנרקם-ממילים-על-דליה-הרץ/ חלום הנרקם ממילים: על דליה הרץ]"
* 
* חמוטל צמיר, [https://web.archive.org/web/20160303170554/http://theory-and-criticism.vanleer.org.il//NetisUtils/srvrutil_getPDF.aspx/2sH3CZ/%2F%2F19-8.pdf "נדמה לי כי נדמיתי": הפואטיקה החיקויית של דליה הרץ], תיאוריה וביקורת, גיליון מס' 19, סתיו 2001
* רועי ארד, [http://www.notes.co.il/roy/64447.asp טיילת ללא ים: אלמנט התקיעוּת בשירת דליה הרץ, נתן זך ושירת התקופה], עמדה 2010
* אלי הירש [http://elihirsh.com/?p=1757 על עמדה 20 ושירת דליה הרץ], ידיעות אחרונות, 15 בינואר 2010
* 
* 
* 
* 
* 
* דליה הרץ, [https://vdocuments.mx/-55cf9359550346f57b9d55f2.html?page=242 מחזה: לואיז], בתוך "דחק", עמוד 242

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מחזאיות ישראליות
קטגוריה:מחזאים ישראלים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:ישראליות שנולדו ב-1942
קטגוריה:ישראלים שנולדו ב-1942